Kosovë: Ndërron jetë Dino Asanaj
Policia e Kosovës tha se ende nuk dihet për autorët apo motivet e mundshme të këtij akti
I lindur në Pejë, shqiptaro-amerikani, Dino Asanaj, emigroi në Shtetet e Bashkuara të Amerikës në vitin 1985. Gjatë luftës së Kosovës ai veproi si përfaqësues i ish Ushtrisë Çlirimtare të Kosovës, ndërsa një periudhë pas luftës ai shërbeu si këshilltar i kryeministrit të Kosovës, Hashim Thaçi. Pas shpalljes së pavarësisë ai u emërua në postin e drejtorit të bordit të Agjencisë së Privatizimit në Kosovë. Vrasja e tij u dënua ashpër nga qeveria e Kosovës, e cila nëpërmjet një komunikate për opinion e cilësoi vrasjen një veprim qyqar dhe të rëndë kundër individit dhe shoqërisë së Kosovës, kundër institucioneve demokratike të Kosovës dhe mbi të gjitha është një veprim kundër funksionimit të rendit dhe ligjit në Kosovës. Qeveria u ka bërë thirrje organeve përgjegjëse që menjëherë të ndërmarrin të gjitha masat e domosdoshme që kryesit e kësaj vrasjeje të dalin para drejtësisë dhe të marrin dënimin e merituar. Vrasja u dënua edhe nga kryetari i Parlamentit të Kosovës, Jakup Krasniqi si dhe nga partitë politike, të cilat kanë bërë thirrje për angazhim më të madh dhe më serioz të institucioneve të Kosovës, për të garantuar siguri për secilin qytetar dhe zyrtar të vendit dhe për mobilizim të gjithanshëm, që në Kosovë të sundojë rendi dhe ligji. Vrasja është dënuar edhe nga përfaqësuesit ndërkombëtarë në Kosovë. Përfaqësuesi i Posaçëm i Bashkimit Evropian Samuel Zogar, është shprehur i tronditur lajmin për vrasjen e zotit Dino Asanaj. “V, thuhet në një deklaratë për media të zotit Zbogar. Ndërkaq, Përfaqësuesi Civil Ndërkombëtar Pieter Feith, duke e dënuar vrasjen thekson se “”.